Diari Oficial de la Generalitat Valenciana


Sumari del DOGV 8859, del 17-07-2020 (2020/5642)

RESOLUCIÓ de 10 de juliol de 2020, de la Direcció General del Sector Públic i Patrimoni per la qual es declara acabat el procediment i s'arxiva l'expedient de declaració d'hereus abintestat de Vicente Crespo García a favor de la Generalitat Valenciana. EIP 559/2018.
--------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8859

Data del DOGV
:   17-07-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/5642


Data del document
:   10-07-2020

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 10 de juliol de 2020, de la Direcció General del Sector Públic i Patrimoni per la qual es declara acabat el procediment i s'arxiva l'expedient de declaració d'hereus abintestat de Vicente Crespo García a favor de la Generalitat Valenciana. EIP 559/2018. [2020/5642]  
Antecedents de fet  
El Jutjat social núm. 17 de València, posa en coneixement d'aquesta Direcció General les Actuacions de Procediment Ordinari 651/7454-RL, demandant FOGASA, demandat Vicente Crespo Garcia, amb DNI: \*\*\*0183\*\*, sol·licitant informació sobre si respecte d'aquest últim s'havia efectuat declaració judicial d'hereus, mancant hereus legítims.  
  
La demanda es basa en el reintegrament de prestacions salarials percebudes indegudament pel demandat.  
Amb data 5 de novembre de 2018, es dicta Resolució del director general del Sector Públic, Model Econòmic i Patrimoni per la qual s'ordena l'inici del procediment de recerca prèvia a l'adopció de l'acord d'incoació del procediment per a la declaració d'hereus abintestat previst en els articles 2 i següents del Decret 47/2013, de 5 d'abril, del Consell, pel qual es regula el procediment per a la tramitació d'expedients d'herències intestades a favor de la Generalitat.  
  
A requeriment d'aquesta Direcció General, el Jutjat a dalt referenciat ens dona trasllat de certificat de defunció, constant defunció a Camporrobles el 14 de novembre de 2015, així com del Llibre de Família.  
  
Per part seva, l'advocat del demandat ens remet renúncies a l'herència del finat tant de la dona com de les filles, obrant en el nostre poder certificat d'actes d'última voluntat en el qual consta que no va atorgar testament.  
Conclosa la fase de recerca queda acreditat que el causant no ostenta la titularitat de cap bé immoble inscrit al seu nom. Respecte d'altres possibles béns, consta com a cotitular d'un compte bancari.  
  
  
Fonaments de dret  
A l'empara del que s'estableix en el Codi Civil, art. 71 de l'Estatut d'Autonomia de la Comunitat Valenciana, en l'art. 43 de la Llei 14/2003, de 10 d'abril, de Patrimoni de la Generalitat Valenciana, Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i segons el que s'estableix en els art. 20 i següents de la Llei 33/2003, de 3 de novembre, de Patrimoni de les Administracions Públiques, en la seva redacció donada per la Llei 15/2015, de 2 de juliol, de Jurisdicció Voluntària, així com en l'exercici de les competències que em confereix la normativa aplicable i basant-me en el que es disposa en l'article 84 de la Llei 39/2015, d'1 d'octubre, del procediment administratiu comú de les administracions públiques, resolc:  
  
Primer  
Declarar acabat el procediment administratiu EIP 559/2018, iniciat en el seu moment per a la declaració d'hereus abintestat a favor de la Generalitat, respecte de la defunció sense testar de Vicente Crespo García, per ser superior la quantitat reclamada en judici respecte del saldo existent en compte bancari, a data de defunció, de la qual només era cotitular, una vegada emès informe de l'Advocacia General de la Generalitat Valenciana.  
  
Segon  
Publicar aquesta resolució en el Diari Oficial de la Generalitat Valenciana i en la web d'aquesta Conselleria.  
  
Tercer  
Procedir a l'arxivament de l'expedient administratiu pels motius exposats, d'acord amb el que es disposa en l'art. 6.3 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat.  
  
Contra la present resolució, que no és definitiva en via administrativa, i de conformitat amb el que s'estableix en la Llei 39/2015, d'1 d'octubre, del procediment administratiu comú de les administracions públiques, i en la Llei 29/1998, de 13 de juliol, reguladora de la jurisdicció contenciosa administrativa, es podrà interposar recurs d'alçada davant la Secretaria Autonòmica de Model Econòmic i Finançament, en el termini d'un mes a comptar des de l'endemà de la recepció d'aquesta notificació.  
Transcorreguts tres mesos des de l'endemà a la interposició del recurs d'alçada sense que aquest hagi estat resolt, podrà entendre's desestimat i es podrà interposar recurs contenciós administratiu davant la Sala contenciosa administrativa del Tribunal Superior de Justícia de la Comunitat Valenciana en el termini de sis mesos. El termini serà de dos mesos si la resolució és expressa.  
Tot això sense perjudici que pugui exercitar-se qualsevol altre recurs o acció que s'estime procedent.  
  
València, 10 de juliol de 2020.- La directora general del Sector Públic i Patrimoni: Isabel Castelló García.